b'\n_START_ARTICLE_\nOskar Sv\xc3\xa4rd\n_START_PARAGRAPH_\nOskar Sv\xc3\xa4rd (s. 19. syyskuuta 1976 Tv\xc3\xa4rred, Ulricehamn) on ruotsalainen maastohiiht\xc3\xa4j\xc3\xa4, joka edustaa V\xc3\xa5l\xc3\xa5dalens SK -seuraa._NEWLINE_Sv\xc3\xa4rd on voittanut Vasaloppet-hiihtotapahtuman vuosina 2003, 2005 ja 2007. Kaudella 2005\xe2\x80\x932006 Vasaloppet kuului maailmancupiin, silloin Sv\xc3\xa4rd sijoittui viidenneksi. Maailmancupissa h\xc3\xa4n on ollut pisteill\xc3\xa4 lis\xc3\xa4ksi sprinttikilpailussa Tukholmassa helmikuussa 2004, sijoitus 28. Saman vuoden marraskuussa h\xc3\xa4n hiihti toisen osuuden Ruotsin viestijoukkueessa, joka sijoittui kuudenneksi maailmancupin viestiss\xc3\xa4 J\xc3\xa4llivaarassa._NEWLINE_Sv\xc3\xa4rd on voittanut FIS:n maratoncupin kilpailuista Vasaloppetin lis\xc3\xa4ksi T\xc5\xa1ekiss\xc3\xa4 k\xc3\xa4yt\xc3\xa4v\xc3\xa4n Jizerska padesatka -kilpailun vuosina 2003 ja 2004. Maratoncupin osakilpailuissa h\xc3\xa4n on sijoittunut k\xc3\xa4rkikolmikkoon kaikkiaan kymmenen kertaa. Kokonaiskilpailussa h\xc3\xa4n on ollut parhaimmillaan nelj\xc3\xa4s kausilla 2002\xe2\x80\x932003 ja 2006\xe2\x80\x932007.'